พายุหิมะพัดเข้าถล่มกรุงวอชิงตัน และรัฐใกล้เคียง เมื่อเย็นวันศุกร์ที่ผ่านมา
หลังจากหิมะตกหนักติดต่อกัน 2 วันตั้งแต่เย็นวันศุกร์ที่ผ่านมา ถึงเย็นวันเสาร์ ชาวกรุงวอชิงตัน และเขตใกล้เคียง และในหลายรัฐทางภาคตะวันออก
ฤดูหนาวนี้ กรุงวอชิงตันมีหิมะตกหลายครั้งครั้งนี้เป็นครั้งที่ 2 ที่ตกหนักและนานกว่าปกติผู้เชี่ยวชาญด้านสภาพอากาศที่เรียกว่า El Nino ในบริเวณมหาสมุทรเป็นสาเหตุที่ทำให้เกิดสภาพอากาศเช่นนี้ ปธน.บารัค โอบาม่าเอง ซึ่งเคยอยู่นครชิคาโก้ทางภาคเหนือซึ่งมักจะหนาวกว่า และมีหิมะมากกว่ากรุงวอชิงตันก็อดพูดถึงพายุหิมะในกรุงวอชิงตันไม่ได้ ปธน.โอบาม่าเรียกว่าเป็นมหันตหิมะเพราะคราวนี้เป็นหิมะตกครั้งใหญ่ เป็นประวัติการณ์เลยทีเดียว ชาวกรุงวอชิงตันคนหนึ่งบอกว่า เขาคิดว่าพายุหิมะครั้งนี้เป็นครั้งใหญ่ที่สุด ตั้งแต่ที่เขามาอยู่ที่กรุงวอชิงตันราว 30 ปีมาแล้วหิมะตกหนาสูงกว่าเข่า ทำให้ประชาชนต้องอยู่บ้าน รถประจำทางออกบริการอย่างจำกัดรถไฟโดยสารก็บริการได้เฉพาะส่วนที่อยู่ใต้ดิน ที่ทำการรัฐบาล โรงเรียนปิด ยกเว้นผู้ที่ต้องทำงานจำเป็นอย่างแพทย์ พยาบาล หน่วยงานด้านข่าวสาร วิทยุ โทรทัศน์ เป็นต้น คนหลายแสนคนไม่มีไฟฟ้าใช้ เพราะน้ำหนักของหิมะทำให้กิ่งไม้หัก ฟาดสายไฟขาด สถานที่บางแห่งหลังคาถล่ม เจ้าหน้าที่ดับเพลิงซึ่งปฏิบัติงานช่วยเหลือฉุกเฉิน ต้องทำงานหนัก เจ้าหน้าที่ดับเพลิงผู้หนึ่งกล่าวว่าพยายามทำงานอย่างดีที่สุดเป็นรายๆ ไป ขณะที่พายุหิมะก่อให้เกิดความไม่สะดวกติดขัดต่างๆ แต่ชาวกรุงวอชิงตันและเขตใกล้เคียง เป็นจำนวนมาก ยังหาความสนุกสนานจากหิมะได้โดยนัดกันทาง Twitter และข่ายสังคมทาง Internet อื่นๆ มาเล่นสงครามหิมะปั้นหิมะเป็นก้อนๆ ขว้างปากันกลางกรุงวอชิงคตัน การที่หิมะตกหนักมากผิดปกติที่แถบนี้นั้นนักวิทยาศาสตร์ที่ศูนย์วิจัยชั้นบรรยากาศแห่งชาติของสหรัฐ อธิบายว่า ทุกๆ 3 ปีความร้อนที่สะสมบริเวณเขตร้อนของมหาสมุทรแปซิฟิก จะถึงจุดวิกฤติ หรือจุดอิ่มตัวและจะถ่ายเทความร้อน และความชื้นเข้าสู่ชั้นบรรยากาศของโลก ก่อกวนกระแสอากาศปกติและก่อความปั่นป่วนแก่สภาพอากาศทั่วโลก สภาพอากาศที่แปรปวนแบบนี้เรียกกันว่า El Nino หรือพระกุมารเพราะมักเกิดขึ้นใกล้ๆ ช่วงเทศกาลคริสต์มาส หรือการฉลองการกำเนิดพระเยซูเจ้า นักวิจัยคิดว่าคราวนี้เป็น El Nino ใหญ่ครั้งหนึ่งในเวลา10 ปี แต่ก็ยังไม่จักว่าเป็นขนาดใหญ่มาก แต่ก็มีผลกระทบบางอย่างทั่วโลก รับฟังรายละเอียดเพิ่มเติมจากคุณประภัสสร อักขราสา